Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: a 15/2000. (VII. 6.) OM rendelethez
Paragraph Index: 277

6. Az ismeretek ellenőrzési rendszere Az ismeretek ellenőrzési rendszere a tantervben előírt gyakorlati jegyek megszerzéséből, kollokviumok letételéből, a diplomamunka elkészítéséből, valamint a záróvizsgából tevődik össze. Minden gyakorlati foglalkozás gyakorlati jeggyel és minden elméleti előadás kollokviummal zárul. 2000/71. szám 6.1. A diplomamunka Öt évnél nem régebbi társadalomtudományi vagy gazdasági szakszöveg fordítása, a felhasznált irodalommal és terminusjegyzékkel ellátva. Részei: 10 000 betűhely terjedelmű idegen nyelvű szöveg fordítása magyarra, 5000 betűhely terjedelmű magyar nyelvű szöveg fordítása idegen nyelvre és legalább 3000 betűhely terjedelmű értekezés a fordításban felmerült problémákról. 6.2. A záróvizsga 6.2.1. A záróvizsgára bocsátás feltételei Az intézményi tantervben előírt követelmények teljesítése, valamint az opponens által elbírált és elfogadott diplomamunka. 6.2.2. A záróvizsga részei: — a diplomamunka megvédése, — zárthelyi fordítás: = 3000 betűhely terjedelmű szöveg fordítása idegen nyelvről magyarra, = 1500 betűhely terjedelmű szöveg fordítása magyarról idegen nyelvre, — tolmácsolás: = idegen nyelvű szakmai előadás konszekutív tolmácsolása magyarra (közönség előtt), = írott szöveg szóbeli fordítása idegen nyelvről magyarra, = magyar nyelvű szakmai előadás konszekutív tolmácsolása idegen nyelvre, = kétoldalú tolmácsolás. 6.2.3. A záróvizsga eredménye A vizsgáztató bizottság által az írásbeli vizsgákra, valamint a diplomamunkára annak megvédése eredményeként adott érdemjegyek számtani középértékének, valamint a szóbeli vizsgákra adott érdemjegyek számtani középértékének az átlaga.

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes